钦定古今图书集成/明伦汇编/人事典/第031卷 > 《诗经》 > 《小雅斯干》
## 钦定古今图书集成/明伦汇编/人事典/第031卷 > 《诗经》 > 《小雅斯干》

下莞上簟，乃安斯寝。乃寝乃兴，乃占我梦。吉梦维何？
维熊维罴，维虺维蛇。

太人占之，“维熊维罴，男子之祥；维虺维蛇，女子之祥。”

〈注〉《熊罴》阳物，在山强力壮毅，男子之祥也；“虺蛇”阴物，穴处，柔弱隐伏，女子之祥也。

乃生男子，载寝之床，载衣之裳，载弄之璋。“其泣喤喤，
朱芾斯皇。”室家君王。

〈注〉“寝之于床”，尊之也。“衣之以裳”，服之盛也。“弄之以璋”，尚其德也。言男子之生于是室者，皆将服朱芾，煌煌然，有室有家，为君为王矣。

乃生女子。载寝之地。载衣之裼。载弄之瓦。无非无仪。
唯酒食是议。无父母诒罹。

〈注〉裼，褓也。《瓦》，纺塼也。仪善罹忧也。寝之于地，卑之也。衣之以褓，即其用而无加也。弄之以瓦，习其所有事也。有非，非妇人也；有善，非妇人也。盖女子以顺为正，无非足矣，有善则亦非其吉祥可愿之事也。唯酒食是议，而无遗父母之忧，则可矣。